સરકાર અને તેની સાથે અન્ય કેટલાંય લોકોનું આજે સૂત્ર છે – કામ-લેતા નહીં કામ-દાતા બનો. આમ તો આ વાત કહેવાય છે આજના યુવા વર્ગને. પરંતુ આજનો યુવા વર્ગ તો આ બાબતે માટીના ઘડા પર કાઠલો ચડી ચૂકેલો વર્ગ કહી શકાય. આ સૂત્રને શિક્ષણનાં દરેક દરેક પાસાંમાં નીચેથી ઉપર ચડાવવા માટે નર્સરીથી જ બાળકોને ગળથૂથીમાં ઉતારવું પડે. વળી શિક્ષકોને પણ આ બાબતે દરેક તબક્કે માર્ગદર્શન અને તાલીમ પણ આપતાં રહેવું પડે. અમને તો શાળામાં શિક્ષકો લડી લડીને ડરાવતાં કે જો સરખી રીતે ભણશો નહીં તો તમને કોઈ નોકરી નહીં આપે. આ વિચારસરણી ધરમૂળથી જ બદલવી પડે.